1. **Kreiranje naloga** — „Otvaranje naloga” link u gornjem desnom uglu

Korisnička stranica — crveni link kojim je ispisano vaše korisničko ime pri vrhu strane — „Napravi novu stranicu”.

Prijaviti se na dešbord — https://tinyurl.com/IFR2022 . Za slučaj da niste automatski prijavljeni, potražite dugme „Join program” u donjem delu s desne strane i unesite šifru МАТФИФР032022.

2. **Započinjanje članka** — link sa čovečuljkom u gornjem desnom uglu, zatim „Песак”, pa „Направи страницу”.

Pristupanje tuđem pesku — kucati Korisnik:KorisničkoIme/песак u pretrazi ili zamolite kolegu/koleginicu da Vam pošalje link. U slučaju da radite s nekim, na kraju ceo seminarski treba da se nalazi na jednom mestu. Vaš izbor je da li ćete da ga pišete na istom mestu otpočetka ili odvojeno, pa ga kasnije spojite.

U traci sa alatima, klikom na ikonicu olovke i odabirom Визуелно уређивање se prebacuje na vizuelni način uređivanja.

Možete pisati bilo kojim pismom dok god koristite sva slova (ščćđž) i poštujete pravila srpskog jezika (ijekavica — da, engleski navodnici “” — ne). Budite konzistentni koji god način da odaberete.

3. **Na početku treba da stoji šablon kursa** — dodaje se na Уметање → Шаблон → „МАТФИФР032022” → Уметни шаблон.

4. **Pasusi pre prvog podnaslova** treba da sumarizuju šta se sve može naći u članku.

U prvoj rečenici treba da se nalazi naslov teme (uglavnom na početku) i da bude podebljan (boldovan).

5. **Članak treba da bude izdeljen podnaslovima**, koji se ubacuju iz trake s alatima (piše „Пасус” kada se kuca tekst).

Наслов je naslov najvećeg prioriteta, koristi se za glavne podnaslove. Поднаслов 1 je nešto manji. Поднаслов 2 je još manji, i tako dalje.

6. **Za značajne pojmove treba ubaciti vikiveze** (veze ka člancima o tom pojmu na Vikipediji) klikom na sličicu karike u traci s alatima.

Ako članak ne postoji, a radi se o nekom značajnom pojmu, možete dodati link ka nepostojećoj stranici. On će biti crven, ali to je u redu: to je signal nekom drugom da bi mogao da napiše članak o tome.

7. **Ubaciti reference u tekstu**

Naučni časopisi mogu da se pretražuju na [scholar.google.com](https://scholar.google.com/) i za njih možete samo kopirati link u automatski generator referenci.

Podaci o ostalim izvorima se unose popunjavanjem odgovarajućih polja u jezičku Ручно, kada se klikne na Референце.

Na kraju članka ide spisak referenci — Уметање → Више → Списак референци.

8. **Svaki članak bi trebalo da ima neku sliku** — Уметање → Медији → ukucajte naziv slike

Slike možete naći na drugim jezičkim varijantama Vikipedije ili na [commons.wikimedia.org](https://commons.wikimedia.org/wiki/Main_Page). Dodavanje sopstvenih slika je složeniji proces i zahteva da vi posedujete autorska prava nad slikom koju želite da ubacite.

**Infokutije** je najlakše dodati kopiranjem iz nekog drugog članka — naći članak slične tematike na srpskoj Vikipediji, otvoriti uređivač i kopirati kutiju (ctrl+C, ctrl+V), zatim izmeniti podatke. Za neke teme neće postojati adekvatna infokutija, i u tom slučaju je slika dovoljna.

9. **U tekstu ne bi trebalo da ima veza ka drugim sajtovima** (koji nisu Vikipedija ili reference)

Može se napraviti poseban odeljak „**Spoljašnje veze**” na kraju, gde se veze ubacuju slično kao vikiveze — klikom na sličicu karike, pa biranjem jezička „Spoljašnje veze”.

10. „**Vidi još**” i „**Srodni članci**” — ako želite da čitaocu skrenete pažnju na neku sličnu temu, možete ostaviti unutrašnje veze pod zasebnim naslovom.

11. **Preslovljavanje** — članci se automatski preslovljavaju s latinice na ćirilicu i obratno. Ako želite to da sprečite, obeležite pojam koji ne želite da bude preslovljen, kliknite na „**A**” u traci s alatima, odaberite „Језик” i u prozoru koji se otvori kliknite na tri tačke da bi vam se otvorio novi prozor gde možete odabrati izvorni jezik pojma (npr. Енглески za pojam koji je na engleskom jeziku).

Generalno, ako niste sigurni kako biste struktuirali Vaš članak ili vam treba inspiracija, možete pogledati neki od [sjajnih članaka](https://sr.wikipedia.org/wiki/%D0%92%D0%B8%D0%BA%D0%B8%D0%BF%D0%B5%D0%B4%D0%B8%D1%98%D0%B0:%D0%A1%D1%98%D0%B0%D1%98%D0%BD%D0%B8_%D1%87%D0%BB%D0%B0%D0%BD%D1%86%D0%B8) i pisati po uzoru na njih. Vikipedija se gradi konsenzusom, a ne slepim poštovanjem striktnih pravila.

Ako vam je potrebna bilo kakva pomoć ili imate neko pitanje, možete nam se obratiti mejlom na [luka.jovicic@vikimedija.org](mailto:luka.jovicic@vikimedija.org) i/ili [nebojsa.ratkovic@vikimedija.org](mailto:nebojsa.ratkovic@vikimedija.org). Za slučaj da ne dobijete odgovor duže od dva dana, pošaljite mejl obojici sa privatnog (ne-Alas) naloga.